ગુજરાતી ફિલ્મ ‘નમો સૌને ગમો’માં રિયલ નરેન્દ્ર મોદી જેવો જ લુક ધરાવતી વ્યક્તિનું નામ લાલજી દેવળિયા છે. કચ્છના અંજાર શહેરમાં રહેતા લાલજીભાઈ કૉન્ગ્રેસ સાથે જોડાયેલા છે. ગુજરાતના મુખ્ય પ્રધાન નરેન્દ્ર મોદીએ જ્યારે સદ્ભાવના મિશન ગુજરાતમાં શરૂ કર્યું ત્યારે એ મિશનના વિરોધમાં કરવામાં આવેલી કૉન્ગ્રેસની એક રૅલીનો અહેવાલ ‘મિડ-ડે’માં છપાયો હતો. એ જ દિવસોમાં ફિલ્મના ડિરેક્ટર નરેન્દ્ર મોદી જેવો દેખાવ ધરાવતા ઍક્ટરની શોધ કરતા હતા. ‘મિડ-ડે’નો રિપોર્ટ વાંચ્યા પછી તેમણે તરત જ લાલજીભાઈનો કૉન્ટૅક્ટ કર્યો અને કૉન્ગ્રેસના કાર્યકર્તાને પોતાની જિંદગીની પહેલી ફિલ્મ મળી અને એ પણ લીડ સ્ટાર તરીકે.